
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 18Pc/13/2026 3826202016 05. 06. 2026 JUDr. Zuzana Kotríková ECLI:SK:OSPD:2026:3826202016.1
Uznesenie Okresný súd Prievidza v právnej veci navrhovateľky ako osoby oprávnenej na príspevok: A. B., narodená XX.XX.XXXX, trvale bytom C., D. A. XXXX/XX, občan SR, zastúpená E. F., narodenou XX.XX.XXXX, bytom G., H. B. XXX/XX proti bývalému manželovi ako osobe povinnej na príspevok: I. B., narodený XX.XX.XXXX, bytom C., I. J. XXXX/XX, občan SR, o určenie príspevku na výživu rozvedenej manželky, takto rozhodol: Súd schvaľuje zmier medzi účastníkmi konania v znení: Súd s účinnosťou od 01.07.2026 do 11.02.2027 určuje vyživovaciu povinnosť I. B., nar. XX.XX.XXXX k navrhovateľke A. B., nar. XX.XX.XXXX titulom príspevku na výživu rozvedenej manželky v sume 100,- Eur mesačne, ktoré výživné sa I. B., nar. XX.XX.XXXX zaväzuje zaplatiť k rukám navrhovateľky jednorazovo v sume 800,- Eur do 30.06.2026. Žiaden z účastníkov konania n e m á právo na náhradu trov konania. odôvodnenie: 1. Navrhovateľka sa podaným návrhom domáha voči bývalému manželovi určenia príspevku na výživu rozvedeného manžela z dôvodu, že bývalý manžel napriek ústnej dohode túto prestal dodržiavať a bývalej manželke finančne prispieva len sporadicky. 2. Dňa 05.06.2026 pred otvorením pojednávania účastníci konania uzavreli zmier, ktorého obsah je súčasťou tohto uznesenia a požiadali súd, aby ho schválil. Uzavretie zmieru v danom znení potvrdili svojimi podpismi do zápisnice o pojednávaní. 3. Podľa § 2 Civilného mimosporového poriadku, (1) Na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. (2) Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 4. Podľa § 148 Civilného sporového poriadku (1) Žalobca a žalovaný môžu uzavrieť zmier. O uzavretie zmieru sa má súd vždy pokúsiť. (2)Súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 5. Účastníci konania žiadali, aby súd schválil zmier tak, ako je uvedené vo výroku uznesenia. Nakoľko medzi účastníkmi konania uzavretý zmier nie je v rozpore so všeobecne záväznými právnymi predpismi ( § 72 Zákona o rodine), súd ho podľa § 2 ods. 1 Civilného mimosporového poriadku v spojení s § 148 ods. 2 Civilného sporového poriadku schválil, a to vrátane dohody strán o trovách konania. Poučenie: Proti tomuto uzneseniu, ktorým súd rozhodol o schválení zmieru, odvolanie nie je prípustné. Ak povinný dobrovoľne nesplní, čo mu ukladá vykonateľné rozhodnutie, môže oprávnený podať návrh na vykonanie exekúcie podľa osobitného zákona.

